**ალექსანდრა კრისტინ შნაიდერმანი**, პროფესიონალურად ცნობილი როგორც **AleXa** (ინგლ. Alexandra Christine Schneiderman; დ. 1996 წლის 9 დეკემბერი, ტალსა, ოკლაჰომა, აშშ) — ამერიკელი მომღერალი. ის მონაწილეობდა Rising Legends-ის ორივე სეზონში, რის შემდეგაც ალექსამ კონტრაქტი გააფორმა ლეიბლ ZB Label-თან. მან თავისი სადებიუტო სინგლი გამოუშვა 2019 წლის ოქტომბერში. 2022 წელს მან წარადგინა თავისი მშობლიური შტატი, ოკლაჰომა, NBC-ის ამერიკული სიმღერის კონკურსში სიმღერით „Wonderland", სადაც მან 71 ქულით გაიმარჯვა.

ადრეული ცხოვრება
----------------

ალექსა დაიბადა 1996 წლის 9 დეკემბერს ტალსაში, ოკლაჰომა. მუსიკოსის მამა რუს-ამერიკელია, ხოლო დედა სამხრეთ კორეელი. მუსიკოსს ჰყავს უმცროსი ძმა.

ბავშვობაში ალექსა დადიოდა ცეკვის გაკვეთილებზე. ის სწავლობდა ჯენქსის სკოლაში, სადაც იყო გუნდების, Jenks Varsity Pom-ისა და Jenks Trojanaires-ის, წევრი. სკოლის დასრულების შემდეგ მან განაგრძო სწავლა ტულსას კოლეჯში. თინეიჯერობის ასაკში ალექსა იყო K-pop-ის ფანი.

კარიერა
-------

2016 წელს მუსიკოსმა მონაწილეობა მიიღო Rising Legends-ის კონკურსში, რომელსაც მართავდა Soompi. კონკურსი მოეწყო JYP Entertainment-ის პარტნიორობით. 2017 წელს მუსიკოსმა კიდევ ერთხელ მიიღო მონაწილეობა Rising Legends-ში. მიუხედავად იმისა, რომ მან პირველი ადგილი დაიკავა ცეკვის კატეგორიაში, იგი ვერ მოხვდა კომპანიის სტაჟირების პროგრამაში. მოგვიანებით მუსიკოსმა ხელი მოაწერა კონტრაქტს ZB Label-თან. 2018 წელს, AleXa-მ მონაწილეობა მიიღო კონკურსში, Produce 48, თუმცა მუსიკოსი მას პირველივე რაუნდში გამოეთიშა.

2019 წლის 19 ოქტომბერს მუსიკოსმა გამოუშვა სადებიუტო სინგლი „Bomb". მან როკ ბენდ Diablo-სთან ერთად 13 დეკემბერს გამოუშვა სიმღერის როკ ვერსია. 2020 წელს მან გამოუშვა თავისი პირველი მინი ალბომი „A.i Trooper". მუსიკოსის ახალი მუსიკალური ვიდეო „Do or Die" 6 მარტს გამოვიდა. 16 ივლისს ალექსმა კომპოზიცია „Villain" (빌런)-ის მუსიკალური ვიდეო გამოუშვა მისი მომავალი მეორე მინი-ალბომიდან, სახელწოდებით *Decoherence*. მან 21 ოქტომბერს სიმღერის, „Revolution", მუსიკალური ვიდეო გამოუშვა.

2020 წლის 23 ივნისიდან 4 აგვისტომდე AleXa იყო დროებითი წამყვანი პოდკასტში „How Did I Get Here?". 2020 წლის 7 აგვისტოს, Dive Studios-მა განაცხადა თავის Twitter-ზე, რომ მუსიკოსი გახდებოდა შოუს მუდმივი წამყვანი ჯეი პარკთან ერთად. პოდკასტმა მოიგო ორი ჯილდო 2020 წლის Podcast Award-ზე. მან ასევე მოიგო ჯილდო საუკეთესო პოდკასტის კატეგორიაში 2020 წლის Apple Podcasts-ზე.

2021 წლის 29 იანვარს, AleXa-მ შექმნა ახალი YouTube არხი, სახელწოდებით AleXa 360, სადაც მუსიკოსს აქცენტი გამახვილებული აქვს ვლოგებზე და კულისების კადრებზე.

18 მარტს გამოცხადდა, რომ ალექსა სამსახიობო დებიუტი შედგებოდა ანთოლოგიურ საშინელებათა ფილმში, „*ურბანული მითები"*.

2021 წელს ალექსამ გამოუშვა თავისი ციფრული სინგლი „Never Let You Go" (오랜만이야). მან როკ ჯგუფ Onewe-თან ერთად გამოუშვა სიმღერის აკუსტიკური ვერსია 8 თებერვალს. 12 აპრილს, ალექსამ გამოუშვა კომპოზიცია „I Miss You Every Day" სერიალისთვის *Somehow Family*. მუსიკოსის ახალი ჩანაწერი „Is It On" გამოვიდა 21 მაისს. ალექსამ გამოუშვა თავისი მეორე ალბომი „ReviveR" და მისი წამყვანი სინგლი „Xtra" 1 ივლისს. მან როკ ჯგუფთან, Rolling Quartz, ერთად გამოუშვა სიმღერის როკ-ვერსია 25 აგვისტოს.

2022 წელს, ალექსამ გამოუშვა თავისი მესამე ალბომი *Tattoo*. იმავე წლის გაზაფხულზე მუსიკოსმა მონაწილეობა მიიღო ამერიკის სიმღერის კონკურსში, სადაც მან წარმოადგენდა ამერიკის შტატი, ოკლაჰომა, სიმღერით „Wonderland". 2022 წლის 9 მაისს გაიმართა კონკურსის ფინალი, სადაც ის 71 ქულით პირველზე გავიდა. 2022 წლის ივლისს ალექსამ გამართა ფანებთან შეხვედრა შეერთებულ შტატებში.

2022 წლის აგვისტოში ცნობილი გახდა, რომ ალექსა ოქტომბერში აშშ-ის რვა ქალაქში სოლო კონცერტს გამართავდა.

2022 წლის ოქტომბერში, ალექსამ გამოაცხადა, რომ გამოსცემდა თავის მესამე მინი ალბომს *Girls Gone Vogue*. 31 ოქტომბერს ZB Label-მა გამოაცხადა, რომ ალბომის გამოსვლის თარიღმა გადაიწია სეულში განვითარებული ტრაგიკული მოვლენების გამო.

მუსიკოსს მოგებული აქვს 5 ჯილდო, მათ შორის: Soribada Best K-Music Awards, Asia Artist Awards და K-Global Heart Dream Awards.

რესურსები ინტერნეტში
--------------------

* AleXa Instagram-ზე

სქოლიო
------



1. ↑
2. ↑  [Interview AleXa: K-pop fan from Oklahoma now living dream as K-pop star] en (2022-01-06). ციტირების თარიღი: 2022-03-15
3. ↑  Neal Kuykendall, Lindsey (January 23, 2018). „Alex Christine is on her way to K-Pop fame". *TulsaPeople*. დაარქივებულია ორიგინალიდან — May 17, 2018. ციტირების თარიღი: January 7, 2020.
4. ↑  (as mentioned here).
5. ↑  Benjamin, Jeff (2019-10-20). „AleXa Takes Unconventional Route to Finally Make K-Pop Debut With 'Bomb': Premiere". *Billboard*. ციტირების თარიღი: 2020-01-13.
6. ↑  Benjamin, Jeff (2019-10-31). „AleXa Makes a 'Bomb' Top 10 Debut on World Digital Song Sales Chart". *Billboard*. ციტირების თარიღი: 2020-01-13.
7. ↑  Herman, Tamar (2019-12-13). „AleXa Teams up With Diablo for Rock Version of 'Bomb': Exclusive Premiere". *Billboard*. ციტირების თარიღი: 2020-01-13.
8. ↑  AleXa on Twitter: AleXa PRE-RELEASE SINGLE "Vilain" en. ციტირების თარიღი: 2020-09-11
9. ↑  AleXa as a new Co-Host HDIGH.
10. ↑  First episode with Jae.
11. ↑  How Did I Get Here W/ Jae of Day6 en-US.  დაარქივებულია ორიგინალიდან — 2021-04-04. ციტირების თარიღი: 2021-01-03
12. ↑   *AleXa (알렉사) – 오랜만이야 (Never Let You Go) Official MV*,. წაკითხვის თარიღი: 2021-03-18
13. ↑  '괴물 신예' 알렉사가 부른 '어쩌다 가족' ko. ციტირების თარიღი: 2021-04-11
14. ↑  Kang, Da-yun.  (December 28, 2021) 알렉사, 스페셜 싱글 '타투' 컴백 스케줄러 공개…'새로운 세계' 열린다 ko. ციტირების თარიღი: December 28, 2021
15. ↑  Lee, Da-gyeom.  (July 25, 2022) 알렉사, 美서 폭발적 인기...4개 지역 팬미팅 성료 ko. Star Today, Maeil Business News. ციტირების თარიღი: July 25, 2022
16. ↑  Lee, Seul.  (October 31, 2022) 알렉사, 컴백 프로모션 연기…"갑작스러운 참변 깊은 애도" [공식입장] ko. X-ports News. ციტირების თარიღი: October 31, 2022